Yaŋ.
12.
Yennu, sommitit. Niŋanɔ nan yenɔkɔɔwa ki biari, a ji kan la nimɔnɔ kɔtaa. 
Bi kur fa faie ki teen bi leeb, bi dia mɔmante ki kparin bi leeb. 
Yennu, a te bin ŋmin bi fai mɔi maŋ. Mubint bi dont-n-mɔŋ mɔi nba yeen a, 
“Ti tuu jii ti mɔbonae ki la linba ki ti loon. Ti sii piak ti yanbɔɔte, ŋaan sɔɔ kaa ki saa te ki tin ŋmini.” 
Ŋaan Yennu yeen a, “N saa baar mɔtana, kimaan talas damm di biake, ki binba be mabir ni na kurii nan gbananyekitir. N saa turib yandɔɔnn binbeŋ nba ki bi tuu daan nawa.” 
Yennu mɔsonae ŋan ki tin teenir yada, kimaan li tee nan lik-kut nba ki bi purir saauk muu ni taar munlore nae. 
Nitont be siar kur po, sɔɔ kur dont linba tee bonbiire. Yennu, ii diat fanu, ki nyinnit li nibooru nuu ni. 
